作者：张元干
词牌/韵律：石州慢

paragraphs: 寒水依痕，春意渐回，沙际烟阔。
溪梅晴照生香，冷芯数枝争发。
天涯旧恨，试看几许消魂，长亭门外山重叠。
不尽眼中青，是愁来时节。
情切。
画楼深闭，想见东风，暗销肌雪。
辜负枕前云雨，尊前花月。
心期切处，更有多少凄凉，殷勤留与归时说。
到得却相逢，恰经年离别。

标签：宋词三百首